кислородна терапия за лице
кислородната терапия за лице залага на нуждата на тялото от кислород и на теорията, че когато са наситени с кислород, клетките са по-здрави и придават на кожата блясък.
 процедурата започва с ексфолиране на лицето, за да се осигури достъп на кислорода до здравите клетки. после към повърхността на кожата се насочва поток от кислород под налягане с помощта на специален уред. едновременно с това могат да се използват и различни серуми, например с витамини, минерали, хиалуронова киселина. по този начин клетките се насищат не само с кислород, но и с активни вещества за по-добър резултат. усещането по време на терапията е приятно и отпускащо.
 кислородната терапия за лице е специално предназначена за намаляване на фините линии и бръчки, подобряване на кръвообращението и подмладяване на кожата. особено подходяща е за пушачи и дами, работещи в силно замърсена или запрашена среда. за осезаем ефект са нужни няколко първоначални процедури и поддържащи манипулации веднъж месечно.